Diari Oficial de la Generalitat Valenciana


Sumari del DOGV 6309, del 13-07-2010 (2010/7075)

Notificació de la sentència dictada en el judici ordinari número 952/2008
-------------------------------------------------------------------------

### Dades del document

Número de DOGV
:   6309

Data del DOGV
:   13-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7075


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 952/2008 [2010/7075]  
Judici ordinari número 000952/2008  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu se segueixen actuacions de judici ordinari 000952/2008, a instàncies de Nebot Arquitectos, SL, representada per la procuradora Rosa María Cerdá Michelena contra Quality Rooms, SL i Emilio Bau Ferruses, en què per la resolució del dia de hui he ordenat, com ara ho efectue, notificar la sentència dictada en les actuacions indicades als demandats en parador ignorat Quality Rooms, SL i Emilio Bau Ferruses.  
La sentència té l'encapçalament i part dispositiva que literalment són així:  
«Sentència número 000172/2009  
Magistrat jutge que la dicta: Fernando Presencia Crespo.  
Lloc: València.  
Data: 1 de juny de 2009.  
Part demandant: Nebot Arquitectos, SL.  
Advocada: Cristina Escolano Puig.  
Procuradora: Rosa María Cerdá Michelena.  
Part demandada: Quality Rooms, SL i Emilio Bau Ferruses.  
Objecte del judici: Responsabilitat d'administradors socials.  
València, 1 de juny de 2009.  
Fernando Presencia Crespo, magistrat jutge del Jutjat Mercantil número 2 d'aquesta ciutat, he vist aquestes actuacions de judici ordinari número 952/08, promogudes a instàncies de la procuradora Rosa María Cerdá Michelena en representació de Nebot Arquitectos, SL, amb la defensa de la lletrada Cristina Escolano Puig, contra Quality Rooms, SL i Emilio Bau Ferruses, declarats en rebel·lia, en què s'exerceix de forma acumulada una acció de reclamació d'una quantitat i de responsabilitat d'administradors.  
Dispositiva  
Estime la demanda interposada per la mercantil Nebot Arquitectos, SL, representada per la procuradora Rosa María Cerdá Michelena, contra Quality Rooms, SL, i Emilio Bau Ferruses condemne els demandats a pagar de manera conjunta i solidària a l'actora la quantitat de 44.044,25 euros (quaranta-quatre mil quaranta-quatre euros amb vint-i-cinc cèntims) en concepte de principal, més l'interés legal comptador des de la interpel·lació judicial, i els faig imposició expressa de les costes causades.  
Notifiqueu aquesta resolució a les parts i feu-los saber que s'hi pot interposar un recurs d'apel·lació per a la Secció Novena de l'Audiència Provincial de València, dins dels cinc dies hàbils següents a la notificació.  
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat.  
Aquesta és la meua sentència, que pronuncie, mane i firme».  
I perquè valga de notificació de la sentència als demandats en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 5 de maig de 2010.- El secretari: Jorge Víctor Iglesias de Baya.